**Отнасящи се за лицата, притежаващи разрешения и регистрационни документи за дейности с отпадъци от черни и цветни метали (ОЧЦМ), излезли от употреба моторни превозни средства (ИУМПС), излязло от употреба електрическо и електронно оборудване (ИУЕЕО), отпадъци от хартия и картон, пластмаса, стъкло и отпадъци от опаковки**

**1.** Допуска се извършването на дейности с отпадъци от хартия и картон, пластмаса, стъкло и отпадъци от опаковки само на площадки, разположени на територии, за които съгласно устройствен план са допустими **производствени и складови дейности**, на пристанища за обществен транспорт с национално и регионално значение и на обекти на железопътната инфраструктура със стопанско предназначение (чл. 38).

**2.** Дейностите с отпадъци **от хартия и картон, пластмаса, стъкло и отпадъци от опаковки** се привеждат в съответствие с новите изисквания **в срок до 03.01.2019 г.**

- За това е необходимо лицата, извършващи тези дейности да подадат заявление за тяхното изменение и/или допълнение до компетентния орган, към което прилагат оригинал или заверено от компетентен орган копие -извадка от влязъл в сила устройствен план или от друг удостоверителен документ, доказващ, че площадката отговаря на изискванията на чл. 38, ал. 1 от ЗУО и заверено копие на документ за собственост или копие на договор за наем, придружен с документ за собственост. Това не се отнася за случаите, когато площадката/площадките за извършване на дейностите с отпадъци от хартия и картон, пластмаса, стъкло и отпадъци от опаковки отговарят на посочените по-горе изисквания; (§66, ал. 1 и 2 от ПЗР на ЗИД на ЗУО)

**3.** Когато площадката/площадките не отговарят на изискванията на чл. 38, an. 1 от ЗУО и не е подадено заявление, разрешението, съответно регистрационният документ, запазват действието си в срок до 03.01.2019 г. от влизането в сила на този закон. В този случай лицето е длъжно да преустанови дейността и да предприеме необходимите мерки за почистване на площадките в срок до 03.04.2019 г. В този случай когато разрешението или регистрационният документ включват и площадка, съответно дейности с отпадъци, които отговарят на изискванията на чл. 38, ал. 1, компетентният орган изменя служебно разрешението, съответно регистрационния документ, като заличава площадката/площадките, съответно дейностите с отпадъци, които не отговарят на изискванията на чл. 38, ал. 1; (§66, ал. 3 и 4 от ПЗР на ЗИД на ЗУО)

**4.** Разплащанията по сделки с ОЧЦМ към физически лица могат да се извършват по касов път (плащане в брой), когато общата стойност на сключените от съответното физическо лице сделки с ОЧЦМ не надвишава 100 лв. в рамките на една календарна година. Всички останали разплащания по сделки с ОЧЦМ се извършват по безкасов път. (чл. 38, ал.4 и ал.5)

**5.** **Към заявлението за издаване/изменение на разрешение или регистрационен документ вече не се прилага удостоверение по чл. 87, ал. 6 от ДОПК за липса на задължения.** Документът се набавя по служебен път от компетентния орган. При забавяне получаването на удостоверението след срока за издаване на акта, същият се издава в тридневен срок от получаването му; (чл. 69, ал. 9 и чл. 71, ал. 2; чл. 78, ал. 7 и 11)

**6.** Към заявлението за разрешение или регистрационен документ за площадки за извършване на дейности с ОЧЦМ, отпадъци от хартия и картон, пластмаса, стъкло, отпадъци от опаковки, ИУЕЕО, НУБА и ИУМПС се прилага оригинал или заверено от компетентен орган копие - извадка от влязъл в сила устройствен план или от друг удостоверителен документ, доказващ, че площадката отговаря на изискванията на чл. 38, ал. 1, а за всички останали площадки - оригинал или заверено от компетентен орган копие - извадка от влязъл в сила подробен устройствен план; (чл. 69, ал. 1, т. 9 и чл. 78, ал. 4, т. 5)

**7.** Към заявлението за разрешение или регистрационен документ се прилага заверено копие на документ за собственост или копие на договор за наем, придружен с документ за собственост (чл. 69, ал. 1, т. 10 и чл. 78, ал. 4, т. 3)

**8. Размерът на банковата гаранции за разрешение за извършване на дейности с ОЧЦМ се намалява на 15 000 лв., а за всяка следваща площадка, на която се предвижда дейността - размера не се променя; (чл. 69, ал. 2)**

**9.** **Банковата гаранция за разрешение за извършване на дейности по третиране на ОЧЦМ се подновява в размер на 15 000 лв. и допълнително по 5 000 лв. за всяка следваща площадка** в срок до 03.01.2018 г.; (§65, ал. 1 от ПЗР на ЗИД на ЗУО)

**10.** **Въвеждат се банкови гаранции разрешение за извършване на дейности с ИУМПС и ИУЕЕО в размер на 15 000 лв.; (чл. 69, ал. 2)**

**11.** **Банкова гаранция за разрешение за извършване на дейности по третиране на ИУМПС и ИУЕЕО в размер на 15 000 лв.** **и допълнително по 5 000 лв. за всяка следваща площадка** **се представя** в срок до 03.04.2017 г. При неизпълнение на тази разпоредба разрешението по на лицето, извършващо дейности с ИУЕЕО и ИУМПС, се отнема или се изменя служебно от компетентния орган, като се заличават дейностите с ИУЕЕО и ИУМПС; (§65, ал. 1 от ПЗР на ЗИД на ЗУО)

**12.** Банковата гаранция за разрешение за извършване на дейности по третиране на ОЧЦМ, ИУМПС и/или ИУЕЕО е в размер 15 000 лв. и допълнително по 5000 лв. за всяка площадка, на която се предвижда да бъде извършвана дейността, независимо от броя на изброените потоци отпадъци; (чл. 69, ал. 2)